PRIJEDLOG
[bookmark: _Hlk217456357]Na temelju odredbi članaka 9. i 41. Zakona o ugostiteljskog djelatnosti („Narodne novine“, broj 85/15, 121/16, 99/18, 25/19, 98/19, 32/20, 42/20, 126/21 i 152/24), članka 6. Zakona o zaštiti od buke („Narodne novine“, broj 30/09, 55/13, 153/13, 41/16, 114/18 i 14/21) Zakona o prekršajima protiv javnog reda i mira (,Narodne novine“, broj 5/90, 30/90, 47/90, 29/94,114/22 i 47/23) te članka 40. Statuta Grada Senja (Službeni glasnik Grada Senja 4/20 i 1/21), a uz prethodno mišljenje Turističkog vijeća Turističke zajednice Grada Senja, Gradsko vijeće Grada Senja na __________sjednici održanoj _____________. godine, donijelo je 
ODLUKU
o ugostiteljskoj djelatnosti na području Grada Senja


I. OPĆE ODREDBE 
Članak 1.
Odlukom o ugostiteljskoj djelatnosti na podruju Grada Senja (dalje u tekstu: Odluka) uređuje se radno vrijeme ugostiteljskih objekata, radno vrijeme za pružanje ugostiteljskih usluga na otvorenom uz ugostiteljski objekt, kao i radno vrijeme objekata na obiteljskom poljoprivrednom gospodarstvu unutar kojeg se mogu pružati ugostiteljske usluge na području Grada, uvjeti i način određivanje ranijeg završetka radnog vremena u pojedinom ugostiteljskom objektu, uvjeti i način određivanje drugačijeg radnog vremena ugostiteljskih objekata, uporaba elektroakustičkih i akustičnih uređaja na otvorenom, druga prava i obveze pružatelja ugostiteljskih usluga, ovlaštenja za provođenje upravnog i inspekcijskog nadzora te prekršajne odredbe.
Članak 2.
U smislu ove odluke pojedini pojmovi imaju slijedeće značenje: 
Ugostiteljska djelatnost je pripremanje i usluživanje jela, pića i napitaka kao i pružanje usluga smještaja. Ugostiteljska djelatnost je i pripremanje jela, pića i napitaka za potrošnju na drugom mjestu sa ili bez usluživanja (u prijevoznom sredstvu, na priredbama i slino) te opskrba jelima, pićima i napitcima (catering). 
Ugostiteljski objekt je objekt namijenjen, uređen i opremljen za pružanje ugostiteljskih usluga, a koji može biti u: građevini, zasebnom dijelu građevine, vise građevina (zgrada, kiosk), poslovnom prostoru u kojem se obavlja druga djelatnost, tako da je prostor namijenjen obavljanju druge djelatnosti vidljivo odvojen od dijela u kojem se obavlja ugostiteljska djelatnost, nepokretnom vozilu, priključnom vozilu, plutajućem objektu, željezničkom vagonu, plutajućem objektu i plovnom objektu kojim se obavlja prijevoz putnika za vrijeme prijevoza, šatoru, na klupi, na kolicima i sličnim napravama, opremljenim za pružanje ugostiteljskih usluga. Ugostiteljski objekti se, s obzirom na vrstu ugostiteljskih usluga koje se u njima pružaju, razvrstavaju u slijedeće skupine: 
1. Hotel
2. Kampovi
3. Ostali ugostiteljski objekti za smještaj
4. Restorani
5. Barovi 
6. Catering objekti 
7. Objekti jednostavnih usluga. 
Obiteljsko poljoprivredno gospodarstvo je poljoprivredno gospodarstvo upisano u Upisnik poljoprivrednika kao obiteljsko poljoprivredno gospodarstvo sukladno posebnim propisima i koje pruža ugostiteljske usluge.
Članak 3.
Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

II. RADNO VRIJEME 
Članak 4.
Ugostiteljski objekti iz skupine “Hoteli, “Kampovi i “Ostali ugostiteljski objekti za smještaj” obvezno rade od 0.00 do 24.00 sata svaki dan. 
Ostali ugostiteljski objekti, ovisno o vrsti, mogu raditi u sljedećem radnom vremenu: 
· Ugostiteljski objekti iz skupina „Restorani“ i „Barovi“ koji mogu raditi sukladno radnom vremenu propisanom važećim Zakonom od 06.00 do 24.00 sata, mogu raditi u produženom radnom vremenu u dane vikenda (petak/subota, subota/nedjelja), dan uoči blagdana i u dane blagdana ako iza njega ne slijedi radni dan te u mjesecu srpnju i kolovozu, najdulje do 02.00 sata narednog dana, uz upotrebu elektroakustičkih i akustičkih uređaja te izvođenje glazbe na otvorenom prostoru (terasama), najdulje do 01.00 sat narednog dana. Ugostiteljski objekti iz stavka 2. alineje 1. ovog članka mogu raditi u navedenom produženom radnom vremenu uz uvjet:
· da se pridržavaju radnog vremena određenog ovom Odlukom i Zakonom, 
· da se pridržavaju ostalih odredbi ove Odluke, 
· da radom objekta ne dolazi do štetnih utjecaja na okoliš, opasnosti ili zagađenja te štetnih mirisa, koji pogađaju građane u blizini objekta, 
· da na rad objekta ne dolaze osnovane primjedbe građana u svezi s bukom i remećenjem javnog reda i mira (buke iz objekta, buke pri dolasku i odlasku gostiju), podnesene od strane nadležnih institucija, 
· da je za ugostiteljski objekt ishođen akt nadležnog tijela ili ovlaštene pravne osobe da su provedene mjere za zaštitu od buke u noćnim uvjetima rada sukladno posebnom propisu kojim se uređuje zaštita od buke, kao i da se takvim radom ne narušava javni red i mir. 
· Ugostiteljski objekti iz skupine “Catering objekti“ u vremenu od 0.00 do 24.00 sata.
· Ugostiteljski objekti iz skupine „Objekti jednostavnih usluga“ koji mogu raditi sukladno utvrđenom radnom vremenu od 06.00 do 24.00 sata, mogu raditi u dane vikenda (petak/subota, subota/nedjelja), dan uoči blagdana i u dane blagdana ako iza njega ne slijedi radni dan, najdulje do 01.00 sat narednog dana.
Članak 5.
Ugostiteljski objekti svih vrsta koji posluju na morskom putničkome pristaništu i u sklopu postaja za opskrbu gorivom, mogu raditi u radnom vremenu objekta u kojem se nalaze. 
Članak 6.
Objekti na obiteljskom poljoprivrednom gospodarstvu unutar kojeg se pružaju usluge smještaja (uz ili bez pružanja drugih ugostiteljskih usluga sukladno posebnom propisu), mogu raditi svaki dan u vremenu od 0.00 do 24.00 sata. 
Objekti na obiteljskom poljoprivrednom gospodarstvu unutar kojeg se pružaju isključivo usluge pripremanja i usluživanja jela, pica i napitaka iz pretežitog vlastite proizvodnje i/ili usluge usluživanja (kusanja) mosta, vina, voćnih vina, drugih proizvoda od vina i voćnih vina, jakih alkoholnih i alkoholnih pića te domaćih narezaka iz vlastite proizvodnje, mogu raditi svaki dan u vremenu od 6.00 do 24.00 sata.
Članak 7.
Prostor za usluživanjem na otvorenom uz ugostiteljski objekt može raditi u vremenu u kojem radi ugostiteljski objekt. 
Članak 8.
Uporaba elektroakustičkih i akustičnih uređaja na zakupljenoj javnoj površini i otvorenom prostoru (npr. terase barova, restorana, itd.) uz objekt registriran za obavljanje ugostiteljske djelatnosti dopuštena je od 18:00 do 23:30. 
A Gradonačelnik Grada Senja (u daljnjem tekstu: Gradonačelnik) može odobriti korištenje elektroakustičkih i akustičnih uređaja izvan vremena određeno stavkom 1. ovog članka za vrijeme održavanja manifestacija, sportskih događanja, koncerata, dočeka Nove godine i slično. 
Izvođenje glazbe uživo kao i reproduciranje glazbe putem raznih glazbenih naprava na zakupljenoj javnoj površini i otvorenom prostoru (npr. terase barova, restorana, itd.) uz objekt registriran za obavljanje ugostiteljske djelatnosti dopušteno je samo uz prethodno odobrenje Grada Senja sukladno posebnim propisima Grada Senja. 
Izvođenje glazbe iz prethodnog stavka može se odobriti samo u vremenu iz stavka 1. ovog članka ili kraćem uzimajući u obzir specifičnosti svakog pojedinačnog ugostiteljskog objekta (npr. blizina sakralnih objekta, održavanja manifestacija, itd.). 
Buka elektroakustičkih uređaja i ostalih izvora buke na otvorenom u objektima iz stavka 1. ovog članka ne smije prelaziti najviše dopuštene razine buke sukladno pravilniku kojim su propisane najviše dopuštene razine buke na otvorenom prostoru. 
Članak 9.
Vlasnici ugostiteljskih objekata dužni su osigurati da se od 23:30 do 10: 00 sati glazba ne čuje izvan zatvorenog prostora ugostiteljskog objekta.


Članak 10.
Gradonačelnik Grada Senja može po službenoj dužnosti, za pojedine ugostiteljske objekte rješenjem odrediti za dva sata raniji završetak radnog vremena od radnog vremena propisanog odredbama članka 4. stavka 2. i članak 6. ove Odluke, ako se u provedenom postupku utvrdi da su u razdoblju od godinu dana prije dana pokretanja postupka: 
· izdana dva prekršajna naloga i/ili 
· izdana dva rješenja mjerodavnog tijela zbog narušavanja javnog reda i mira u objektu ili 
· nepridržavanja propisanoga radnog vremena i/ili 
· izdana dva prekršajna naloga o odlaganju otpada od Komunalnog redarstva Grada Senja i/ili
· zbog neprovođenja mjera za zaštitu od buke i/ili kršenje odredbi iz članka 8. i 9. ove Odluke 
Postupak iz stavka 1. ovoga članka provodi nadležni upravni odjel za gospodarstvo na temelju obavijesti tijela nadležnih za provođenje nadzora nad poštivanjem propisa o zaštiti javnog reda i mira, zaštite od buke, radnom vremenu ugostiteljskih objekata i odredbi ove Odluke. 
Rješenje iz stavka 1. ovoga članka dostavit će se ovlaštenoj osobi u ugostiteljskom objektu, nadležnoj turističkoj inspekciji, nadležnoj policijskoj postaji i komunalnom redarstvu Grada.
Članak 11.
Gradonačelnik može, na temelju zahtjeva ugostitelja i prijedloga nadležnog upravnog odjela za gospodarstvo, za ugostiteljske objekte iz članka 4. stavke 2. alineja 1. ove Odluke rješenjem odrediti drugačije radno vrijeme od radnog vremena propisanog odredbama ove Odluke, radi organiziranja prigodnih proslava (doček Nove godine, svadbe, maturalne zabave, i sl. događaja) pod uvjetom da za ugostitelja nije doneseno rješenje iz članka 10. ove Odluke, odnosno nije pokrenut postupak za skraćenje radnog vremena, te da je ugostitelj od nadležnog upravnog tijela ili ovlaštene pravne osobe ishodio akt o tome da su za predmetni ugostiteljski objekt provedene mjere zaštite od buke u noćnim uvjetima. 
Gradonačelnik može donijeti Rješenje iz stavka 1. ovog članka uz uvjet da je podnositelj zahtjeva uredno podmirio sve svoje dospjele obveze koje ima prema Gradu  Senju i Turističkoj zajednici Grada Senja. 
Zahtjev iz stavka 1. ovoga članka podnosi se na posebnom obrascu najkasnije u roku od 15 dana prije dana održavanja prigodne proslave nadležnom upravnom odjelu za gospodarstvo. 
Obrazac zahtjeva nalazi se u privitku i čini sastavni dio je ove Odluke (Prilog 1.). 
Postupak iz stavka 1. i 2 ovoga članka provodi nadležni nadležnog upravni odjel za gospodarstvo. 


Članak 12.
Gradonačelnik može, na prijedlog nadležnog upravnog odjela za gospodarstvo, a na temelju iskaza interesa organizatora manifestacija, sajmova, sportskih događanja, koncerata i sličnih događanja koji se održavaju pod pokroviteljstvom ili uz potporu za provedbu programa od strane Grada i/ili Turističke zajednice Grada Senja, odnosno drugih događanja od značaja za Grad, odlukom odrediti drugačije radno vrijeme od vremena propisanog odredbama ove Odluke, a najduže do 6.00 sati. 
Iskaz interesa iz stavka 1. ovoga članka podnosi se nadležnom upravnom odjelu za gospodarstvo, najkasnije u roku od 30 dana prije dana održavanja događanja iz stavka 1. ovoga članka. 
Članak 13.
Ugostitelji su dužni osigurati poštivanje javnog reda i mira u svojim ugostiteljskim objektima, a da pri tom ne dovedu u opasnost sebe i druge, spriječiti narušavanje javnog reda i mira, a ukoliko do njega ipak dođe odmah izvijestiti Policijsku postaju Senj.

III. OVLAŠTENJA ZA PROVOĐENJE UPRAVNOG I INSPEKCIJSKOG NADZORA 
Članak 14.
Upravni i inspekcijski nadzor nad primjenom odredaba ove Odluke obavljaju nadležna inspekcijska i upravna tijela.
Komunalno redarstvo grada Senja, u okviru svoje nadležnosti u provođenju ove Odluke, ovlašteno je podnositi prijave nadležnim ministarstvima, rješenjem narediti odnosno zabraniti fizičkim i pravnim osobama radnje, izricati i naplaćivati novčane kazne, predložiti pokretanje prekršajnog postupka. 
Sukladno odredbama članka 109. Prekršajnog zakona (,Narodne novine“ broj: 107/07, 39/13, 157/13, 110/15, 70/17, 118/18 i 114/22) ovlašteni tužitelj po ovoj odluci može biti:
· Grad Senj
· Turistički inspektori,
· Sanitarni inspektori
· Policijski službenici

IV. PREKRŠAJNE ODREDBE 
Članak 15.
Za provedbu ove Odluke primjenjuju se prekršajne odredbe glave VIII Zakona o ugostiteljskoj djelatnosti, primjenjive prekršajne odredbe Zakona o zaštiti od buke te odredbe Prekršajnog zakona. 


Članak 16.
Novčanom kaznom u iznosu 1.327,23 eura kaznit će se za prekršaj pravna osoba ako:
· upotrebljava elektroakustičke i akustične uređaje na zakupljenoj javnoj površini i otvorenom prostoru (npr. terase barova, restorana itd.) uz objekt registriran za obavljanje ugostiteljske djelatnosti od 23:30 do 18:00 sati (članak 8. stavak 1. ove Odluke), 
· izvodi glazbu uživo i/ili reproducira glazbu putem raznih glazbenih naprava na zakupljenoj javnoj površini i otvorenom prostoru (npr. terase barova, restorana, itd.) uz objekt registriran za obavljanje ugostiteljske djelatnosti bez prethodnog odobrenja ili protivno odobrenju Grada Senja (članak 8. stavak 4. ove Odluke),
· prouzroči buku elektroakustičkim i akustičnim uređajima i ostalim izvorima buke na otvorenom u objektima registriranim za obavljanje ugostiteljske djelatnosti koja prekoračuje najviše propisane dopuštene razine buke prema pravilniku kojim su propisane najviše dopuštene razine buke na otvorenom prostoru (članak 8. stavak 6. ove Odluke), 
· ne osigura da se u vremenu od 23:30 do 10:00 sati, a u razdoblju od 10. srpnja do 25. kolovoza od 00:30 do 10:00 sati glazba ne čuje izvan zatvorenog prostora ugostiteljskog objekta. (članak 9. ove Odluke)
Za prekršaje iz stavka 1. ovog članka kaznit će se odgovorna osoba u pravnoj osobi novčanom kaznom u iznosu 265,45 eura.
Za prekršaje iz stavka 1. ovog članka kaznit će se fizička osoba-obrtnik novčanom kaznom u iznosu 663,61 eura.
V. PRIJELAZNE I ZAVRŠNE ODREDBE 
Članak 17.
Postupci započeti do stupanja na snagu ove Odluke dovršiti će se po odredbama Odluke o ugostiteljskoj djelatnosti (Službeni glasnik Grada Senja broj 13/17, 8/18 i 15/18). 
Danom stupanja na snagu ove odluke prestaje važiti Odluka o ugostiteljskoj djelatnosti i njene izmjene i dopune (Službeni glasnik Grada Senja broj 13/17, 8/18 i 15/18).
Članak 18.
Ova Odluka stupa na snagu danom objave u Službenom glasniku Grada Senja.
KLASA: 334-08/26-01/12
URBROJ: 2125-03-04-01-26-01
Senj, _________________ 
GRADSKO VIJEĆE GRADA SENJA 
Predsjednik Gradskog vijeća 
Vice Nekić, mag.ing.el.


